PAINOV TELESKOP 2. JÚL 2003
GODDARDOVO STREDISKO LETOVÝCH OPERÁCIÍ
Pane, toto musíte vidieť.
Asteroid sa asi vychýlil z dráhy joviálnych planét,
preto sme ho doteraz nespozorovali.
Pri poslednom obehu sa priblížil k Jupiteru
a presmeroval sa do vnútornej slnečnej sústavy.
Prichádza na elipsoidnej dráhe okolo Marsu.
Má priemer asi 1,1 kilometra. Nie je taký obrovský, ako zvyčajne bývajú.
A podľa orbitálnej analýzy jeho mesiacov
je hustota asteroidu sedem gramov na centimeter kubický.
- Takže je plný kovu. - Špeciálna analýza
tvrdí, že vo veľkom množstve obsahuje...
Irídium? Na Zemi je vzácne. A väčšinu máme my.
Ale nie toľkoto.
Skromný odhad je 70-tisíc metrických ton.
Podľa odhadov je v tomto asteroide 2003LC viac irídia,
ako sa vyťažilo v histórii Zeme.
Irídium má cenu asi 294 za gram.
Podľa našich odhadov je ho v asteroide v sume...
...dvadsať biliónov dolárov.
Volajú ho Zlatovláska.
OBJAV STOROČIA NOVÁ ZLATÁ HORÚČKA
Ak sa ho podarí zachytiť a irídium vyťažiť,
ekonómovia predpovedajú, že to povedie k ďalšej technologickej revolúcii na Zemi.
Prezident Korženko je skeptický,
či irídium obsahuje...
SVET REAGUJE NA OBJAV
...a trvá na tom, že ZSSR je stále jediný dodávateľ.
Pripomeniem, čo sa stalo po poslednom objave NASA, héliu-3.
JE TO LEN ROZPRÁVKA
Výpovede, protesty, domáci terorizmus.
...letí rýchlosťou desiatky tisíc kilometrov za hodinu.
A okno na jeho zachytenie sa rýchlo uzatvára.
O asi šesť mesiacov
ho nová trajektória nadobro vyšle mimo dosah.
ZLATOVLÁSKA
PRE CELÉ ĽUDSTVO
OČI
Veliteľka Poolová.
Veliteľka.
Koľko je hodín?
Takmer jedna v noci.
Ale myslel som, že vás radšej zobudím.
Čo sa stalo?
Niečo neuveriteľné.
Ten asteroid je úžasný objav.
A nesmierne vylepší život na Zemi.
Ale ak tento hodnotný zdroj nedokážeme pre americký ľud zachytiť,
zanechá to čiernu škvrnu nielen na mojej vláde, ale na tejto krajine.
Uisťujem vás, pán prezident, že robíme, čo môžeme,
aby sme ho získali.
Dobre. Verím vám, Eli.
Hlavne po tom, ako ste na jar zvládli situáciu so Zacharovovou.
Dohodnite s Ronom detaily. A o všetkom ma informujte.
Ron, mali by sme...
Kedy oznámime plán na zachytenie asteroidu?
- Prosím? - Nemusím vám pripomínať,
že prezidenta čaká boj o znovuzvolenie.
A čím viac budú Američania vedieť, čo asteroid prinesie,
tým väčšie šance bude mať.
Rozumiem ti, Ron, ale musíme byť veľmi opatrní.
Už teraz mi vyzváňa telefón
od zvyšných krajín M-7, ktoré chcú väčší kus koláča.
A Sovieti, ktorí cítia ohrozenie,
lebo irídium je jedným z ich najväčších exportov.
Ide nám o to isté, Eli.
Pohnevať si partnerov je to posledné, čo chceme.
Dobre. Lebo jediný spôsob, ako to dosiahnuť je, že budeme pracovať spolu.
Nemôže to vyzerať ako ďalší...
Sústreď sa na to, aby Mars asteroid získal.
Zvyšok nechaj na nás.
Zlatovláska mieri k nám a to fakt rýchlo.
Takže misiu na jej zachytenie musíme navrhnúť a spustiť do desiatich týždňov,
inak nám unikne.
Takže všetci musíme dupnúť na plyn.
A všetky osobné záležitosti pôjdu na druhú koľaj.
Dimitrij, koľko kovbojov potrebuješ na chytenie asteroidu do lasa?
Ešte čakám na protokoly, ale aspoň ďalších desať.
Budem potrebovať zvýšiť potvrdenie mikrogravitácie pre mojich ľudí.
Dobre.
Ak máme mať nejakú šancu, že sa to celé podarí,
mali by sme obmedziť zvyšné operácie a začať hromadiť argón.
Navrhuješ, aby sme obmedzili tréningové operácie?
Jednoznačne.
Keď budeme pobehovať, mávať rukami vo vzduchu
a dúfať, že budeme lietať, nič nedosiahneme.
Nenavrhovala som pobehovať a mávať rukami vo vzduchu.
Ale mne to tak pripadalo.
- Môžeme sa porozprávať? - Samozrejme.
Jedno si vyjasnime.
Tento tvoj prístup nebudem tolerovať.
Čo mám odobriť každý tvoj pochabý nápad,
ktorý zrazu predhodíš?
Toto nie je o pochabých nápadoch, Ed.
Tak o čom to je?
Povedzme si to na rovinu. Dobre?
Odkedy som Svetlanu Zacharovovú poslala na Zem,
robíš mi stále napriek.
Poviem „doľava“, ty „doprava“.
Tieto posledné mesiace to operácie v Údolí šťastia spomalilo na minimum.
Si riaditeľ základne.
Musíme držať spolu.
Poslať ju späť bolo zlé rozhodnutie.
Poškodilo to morálku.
Nebolo to moje rozhodnutie.
Nemusíme spolu súhlasiť, aby sme to urobili.
Ale musíme to urobiť.
Tento asteroid, Ed, pre ľudí doma všetko zmení.
Nie je to dôvod, prečo tu hore sme?
Pozri, aj ja chcem tú skalu získať.
Dobre.
Tak kašlime na tieto sračky a poďme na to.
Idem po ďalšie kolo.
Štyri poháre, súdruh.
Ahoj. Miles.
Môžem si objednať takéto bavlnené tričká?
Z inej látky mávam vyrážky.
- Jasné. - Grazie, súdruh.
Ďakujem.
Keď ma nabudúce nazve súdruhom, jednu mu vrazím.
Pre teba.
Nepáči sa mi.
Nie je pre Samanthu dosť dobrý.
Dobre, Miloš. Čo je ďalšie na zozname?
Dobre, dobre. Poďme na to.
Dobre. Dnešné objednávky. Staley si zase objednal sprej proti zápachu nôh.
Nedá s tým pokoj.
A Lee sa ma stále pýta na svoju manželku.
Dajme mu vedieť, ako na tom sme.
Tak ako na tom sme?
Dostali ju zo Severnej Kórey?
Najbližší štart nákladu z Japonska je o pár týždňov.
Bohužiaľ ju nakoniec nebudeme môcť sem hore priviesť.
Je to príliš riskantné, Miloš.
Musíme byť nenápadní. Pamätáš?
Ale povedal si mu, že to urobíme. Aj ja som mu to povedal.
- Ak zistí, že... - Nahnevať ho je to posledné, čo chceme.
Kórejský obchod nám veľmi pomohol.
Takže musíme počkať na správny čas, aby sme povedali správnu vec.
Takže mu mám klamať?
Príliš sa tým trápiš, Miloš.
Pamätaj, Iľja vie ako na to.
Misia zachytenia je len špička ľadovca.
Budú nás potrebovať na výrobu tisícky litrov paliva
a náhradných dielov...
Budeme tam ťažiť desaťročia.
Budú musieť zväčšiť Údolie šťastia.
Prijať tisícky ľudí.
Je to ako zlatá horúčka, nie? Bonusy, nadčasy, príplatky...
Počula som, že pracovať budeme non-stop.
Dvojité zmeny. Šesť, sedem dní.
A chcú, aby sme to stihli
za polovicu času, ako by sme mali.
Samantha má pravdu. Musíme byť opatrní.
Ale je to aj skvelá príležitosť.
Možno budeš zase nasadená do posádky Rangeru.
Poloplný pohár. Tak to hovoríš?
Tak nejak.
Na Zlatovlásku.
84 % voličov, ktorí majú mobily,
hovoria, že podporujú zákaz používania mobilov pri šoférovaní.
Alex, o päť minút ideme do školy.
Dobre.
Arašidové maslo a džem nie je poriadny obed.
Ale Alexovi to chutí, takže...
...dôležitá osobnosť pretekov na Mars tam konečne pocestuje.
Dev Ayesa ohlásil,
že tento mesiac konečne podstúpi cestu na červenú planétu.
Ayesa dnes hovoril s reportérmi...
- Do riti. - ...pred budovou Heliosu.
Cítil som, že ako riaditeľ Heliosu
po tom všetkom, čo sa na Marse deje,
by som tam mal mať aktívnejšiu rolu.
- Čo sa deje? - Asi si nepočula správy?
Niektoré veci by si mal najskôr oznámiť nám, než ich povieš celému svetu.
Bolo to spontánne rozhodnutie.
Cesta na Mars bolo spontánne rozhodnutie?
- Áno. - Dev, tam vonku
ti bozkávajú zadok, nech urobíš čokoľvek.
Ale tu, v kancelárii, sa snažíme niečo dosiahnuť,
- ale keď nám hodíš polená pod... - Viem.
Tebe a tímu ide vývoj plánu na zachytenie asteroidu výborne,
ale skutočné veci sa dejú tam hore.
A ako líder spoločnosti musím byť tam, kde ma najviac potrebujú.
Ak budeš ty tam hore,
kto bude viesť rokovania s M-7 ohľadom asteroidu?
Ani náhodou. Ja som inžinierka, nie...
Aleida, neboj sa. Zvládneš to.
A, Kelly, musíme prebrať robotiku.
Predpokladám, že astrobiologický program ide na druhú koľaj.
- Zase odložený. - Naopak.
Ideme ho posúriť.
Chcem, aby so mnou šiel tvoj tím a zariadenie.
Dobre. Roboty budú pripravené, ale môj expedičný tím asi nie.
Počítala som, že mám ešte šesť týždňov.
Na to mám riešenie.
Pôjdeš s nami.
Čo?
Tím vytrénuješ cestou tam.
Kým tam doletíme, budú pripravení.
Dev, rozumiem,
ale nemôžem všetko pustiť a ísť s tebou na Mars.
Prečo nie?
Mám syna.
Opustila by som ho na koľko, pol roka? Rok? Možno dlhšie.
Hľadaním života si strávila 15 rokov.
Bola by škoda to vzdať, keď si tak blízko cieľa.
Ale je to na tebe.
Medzitým musím do odchodu vyriešiť pár vecí,
takže pár dní budem nedostupný.
Pár dní? Ale veď pracujeme na protokoloch zachytávania.
Ranger, Údolie.
Ed, videla som, že si urobil pár zmien v zozname posádky Rangeru-2.
Vieš, že zmeny musím potvrdiť.
No tak.
Vieš rovnako dobre ako ja, že veliteľ misie si vyberá posádku sám.
Toto nie je NASA v 70. rokoch, Ed.
Ja som nakoniec zodpovedná, aby sme asteroid dostali na dráhu Marsu.
Potvrdzujem. Tak aký je problém?
Po prvé, neposlúchnutie protokolu.
Mala som to schváliť ja, kým si to poslal ďalej, ale...
Ale nechajme to tak.
Zoznam posádky. Podľa akej metriky si ju vyberal?
Po obviňujúcej správe komisie
o posratej misii s Kronosom
som si povedal, že urobím pár zmien.
Niektorí členovia posádky boli nahradení a niektorých som označil za kľúčových.
- Napríklad seba ako veliteľa? - Áno.
Skúsený veliteľ. Odskúšaný v boji. Mne pripadá ako jasná voľba.
Ale ak ma chceš takto mikromanažovať, môžeme začať od začiatku. Žiadny problém.
Nie, riaditeľ. Nie.
Posádka ostáva.
Ale nabudúce mi daj vedieť dopredu. Končím.
Dopekla.
Prepínam na manuál na kontrolu pozície.
Rozumiem. Môžeme spustiť test.
Počkaj na chvíľu s tým testom.
Čakám, Ranger.
Ste v poriadku?
Som.
Skontrolujte teplotu,
než vystúpime na Phoenix, dobre?
Dobre.
Musíš ísť. Nemôžeš sa vzdať tejto príležitosti, lebo máš dieťa.
- Myslíš, že chlapi to riešia? - Nie, ale Alex je iný.
Vieš to.
Má zdravotné problémy a...
- Potrebuje ma tu. - Má starú mamu.
Bola by nadšená, ak by som šla,
aby ho mohla pri prvej príležitosti vziať do Ruska.
Nedokázala by som žiť s vedomím, že sa cíti, akoby som ho opustila.
Hej.
Deti sú odolnejšie, než si myslíš.
Len nechcem, aby ma nenávidel.
Bude ťa nenávidieť tak či tak. Ver mi.
Po tomto sa mám cítiť lepšie?
Tak to je.
Dáš im život, dáš im zo seba všetko,
ale nakoniec sa na teba aj tak pozrú,
akoby si bola ten najhorší človek na svete.
Prepáč. Asi to nemáš ľahké.
Všetko sa ti vráti.
Svojmu úbohému otcovi som dala zabrať.
Ale určite by bol teraz na teba hrdý.
Aleida Rosalesová, agentka moci.
Bože. Nie. Toto bude katastrofa. Veď uvidíš.
Neviem. Podľa mňa to máš v sebe.
No tak. Vieš si ma predstaviť, ako sedím oproti zástupcom M-7?
Áno, viem.
Pamätám si, keď to tu moja mama kúpila.
Nikdy v živote neviedla podnik.
Spýtala som sa jej, či je nervózna.
Povedala: „Vždy existuje milión dôvodov, prečo niečo neurobiť.
Ale musíš nájsť dôvod, prečo to urobiť.“
Americký vesmírny program je v tom kľúčový.
Počas svojho volebného obdobia
som inicioval objavenie neuveriteľne cenného asteroidu 2003LC.
PREZIDENT PREHOVÁRA K NÁRODU
HISTORICKÝ OBJAV ASTEROIDU
Tento objav zmení našu krajinu aj svet k lepšiemu.
Prezident Gore dnes prevzal osobný podiel
za objavenie asteroidu 2003LC.
Kremeľ odmietol Gorov podiel
na objave asteroidu ako neslýchaný pokus
o privlastnenie sovietskeho úspechu.
Ale tu máme ďalšie úspechy, ktoré sa pripisujú Al Gorovi.
Číslo desať, bol to prvý človek, ktorému narástol protichodný palec.
Číslo deväť, jazdou na bicykli omylom objavil orgazmus.
Prezident to zjavne zase pokašlal.
PREZIDENT SI PRIVLASTNIL OBJAV
Za chvíľu asteroid pomenuje po manželke.
Moja rada, Al, objavy nechaj na vedcov,
a ostaň pri tom, čo ti ide najlepšie, ničenie našej ekonomiky.
GORE SI PRIVLASTNIL OBJAV
Čo to, do pekla, robí? Toto je tanec, Ron. Veľmi jemný tanec.
Neriadim, čo prezident hovorí. Vieš to.
Neklam ma. Ten prejav mal napísaný.
Veď ho čítal s prekliatej čítačky.
Niekedy rád improvizuje.
Toto zničí všetky dobré vzťahy,
ktoré sme si s Rusmi vybudovali.
A tušíš vôbec, čo ostatné krajiny M-7...
Áno, a na ničom z toho nezáleží, ak ho vo voľbách porazí Bragg.
- Tak o to tu ide. - Samozrejme.
Obaja vieme, že Bragg by bol pre NASA úplnou katastrofou.
Nehovoriac, že aj pre krajinu. Tak mi tu nerob prednášku.
HOVOR UKONČENÝ
Do riti.
Kurva.
Ranger nedokáže zastaviť rotáciu takého veľkého asteroidu.
Iónové motory negenerujú taký ťah.
Rozumiem.
Dobre. Popremýšľajme ešte o tom a dovtedy
chcem do zajtra konkrétne údaje z 3D simulácií krútivej sily.
- Ďakujem. - Dobre. Ďakujem.
- Palmer. - Áno, madam.
Budete celý deň číhať pri dverách alebo mi poviete, čo sa deje?
- Môžem? - Do toho.
Sadnite si.
O čo ide?
Nuž...
Ako prvé chcem povedať, že...
admirál Baldwin,
on je pre mňa vlastne hrdina.
Mal som sedem rokov, keď nás Rusi predbehli na Mesiaci,
a s otcom sme pozerali všetky vypočúvania v kongrese.
Keď admirál Baldwin vzal na seba, že sme prišli o Mesiac,
hovoril o cti.
Hovoril, že treba prijať zodpovednosť aj vtedy, keď to je náročné.
Keď sme boli na Rangeri... Niečo som videl.
Úprimne, kiežby som to nevidel.
Ale videl som.
A teraz cítim povinnosť to nahlásiť.
Dobre.
Admirál Baldwin má v pravej ruke tras, alebo niečo také.
A bolo vidno, že sa to snaží ukryť.
Musel kvôli tomu prerušiť tréningové cvičenie.
Tvrdíte, že Ed tají zdravotné ochorenie?
Také je moje podozrenie, veliteľka. Áno.
To je veľmi vážne obvinenie.
Viem, že je.
Ale tiež viem, čo som videl.
Ale mali by ste o tom vedieť.
Dobre. To je všetko.
Áno.
POOLOVÁ
Rozdeľ si to na dni.
Vydrží ti to ďalšie štyri týždne.
Danielle?
Môžem sa vrátiť?
Prosím.
Ostanem na izbe. Ja...
Mrzí ma to.
Viem, že to je ťažké,
ale takto to bude.
Vieš to.
Pomoc, kapitán. Strieľajú.
Opustite loď. Ideme dole.
Pomoc! Horím!
Ahoj, zlato.
Ahoj, mami. Chceš sa so mnou hrať?
Áno. O chvíľu.
Najskôr sa chcem s tebou porozprávať.
Vieš, ako idem poslať svoje roboty na Mars,
aby tam hľadali malé mikróby?
- V lávových tuneloch. - Presne.
Ale vyzerá to tak... že musím ísť s nimi.
Na Mars?
Kým budem preč, ostaneš tu so starou mamou.
Prečo nemôžem ísť s tebou?
Po prvé, ešte chodíš do školy,
a deti nemôžu cestovať do vesmíru.
Ale Zackovi rodičia ho vzali na hotel na Mesiaci,
keď bol iba druhák.
Áno. Ale dostať sa na Mesiac trvá iba deň,
ale na Mars to trvá omnoho dlhšie.
Ako dlho budeš preč?
Asi rok.
Viem, že sa to zdá ako dlhý čas,
ale ujde to veľmi rýchlo.
Uvidíš.
Čo ak sa rozhodneš ostať tam navždy ako dedko?
Zlato, viem, že to je ťažké, ale už som bola na pracovných cestách.
Táto bude len trochu dlhšia, dobre?
Alex, vráť sa...
Alex.
To nič. To nič.
To bude dobré, maličký.
To bude dobré.
Ahoj, Aleida. Aleida, však?
Teší ma.
Ja som Brandt. Vládne vzťahy.
A očividne budeme spolu úzko spolupracovať,
pre všetko, o čom sa rozhodlo.
Takže, musíme sfinalizovať, ktorých senátorov oslovíme,
aby podporili náš postoj s M-7. Pozrela si sa na spisy?
Áno. Pozrela.
Ešte stále nad tým celým, veď vieš...
Premýšľam.
Nad plusmi a mínusmi.
- Ešte si ich nevidela. - Rozprával si sa o tom s Devom?
Podľa mňa na to bude mať názor.
Povedal nám, že máme prísť za tebou.
Tak sa pozri na tie spisy, dobre?
A toto je chodba a toto je obývačka.
Nie je veľká, ale je tu kozub.
A tu je kuchyňa aj s jedálenským kútom.
Bude pekné
variť tu dievčatám raňajky ráno pred školou.
Chytím ťa!
A toto je najlepšie.
Toto je izba Sarah,
- a tu je izba Lily. - Moja izba!
Nie!
A tamto je naša izba.
Teda, moja izba.
Ale vieš, keď sa vrátiš, tak sa porozprávame.
Takže.
Veľmi sa tešíme, Miles.
Neverím tomu,
že si konečne môžeme kúpiť vlastný dom, vďaka tebe.
Úprimne, nikdy by som si nemyslela, že to dokážeme.
Dobre, musím ísť. Ahoj.
Si v poriadku?
Áno. Zverejnili úlohy na misiu s asteroidom.
Do riti. Nedostala si sa na Ranger?
To sú hajzli. Prečo nevedia...
Nie, nie. Dostala som sa.
Dostala som sa tam.
Som v posádke.
Do riti. Super. Veď to si chcela, nie?
Áno, ja viem.
Ja viem. Posledné mesiace som sa hnevala,
že sa mi nedarí ísť do terénu, a teraz...
Miles, mal si nás tam vidieť.
Všetci sme pribehli k tej tabuli a hľadali svoje meno.
Modlili sa, aby nás vybrali. Mysleli sme, že sme vyhrali lotériu.
Ale pravdou je, že tu hore sme bezmocní.
To ti stále hovorím.
Pomôž mi s tým červeným obsidiánom.
Nie je neskoro.
Ľudia tam dole zaplatia čokoľvek,
aby mali kúsok Marsu. Aspoň nemusíš riskovať život
za ľudí, ktorým si ukradnutá.
Nie, neviem. Ešte sa na to necítim.
Po tomto som túžila celý život, vieš? Nemôžem od toho odkráčať.
Áno, chápem.
ŠPERKY Z MARSU
VYROBENÉ ZO VZÁCNEHO MINERÁLU Z MARSU
PRÍVESOK CENA: 500 DOLÁROV
KEŇSKÉ KOMUNITNÉ CENTRUM
- Hľadám Malaiku. - Je tamto.
Ďakujem.
William, ľavú stranu vyššie.
Musí byť rovno.
Vyššie.
Ale.
Panebože. Aké milé prekvapenie.
Poď.
Vďaka Bohu.
Ukáž sa mi.
Si hladný?
Nie. Už som jedol.
Prišiel som sa rozlúčiť.
Rozlúčiť?
Idem na Mars.
Robíme tam niečo dôležité.
Budujeme tam nový svet, lepší svet ako tento.
Vieš, že sa môžeš pokúsiť veci zlepšiť aj tu.
Môžeš tu niečo zmeniť, Dev.
Keď sa vrátiš, je jedna komunita...
Nevrátim sa.
Ako to myslíš?
Ostanem tam.
Stále si ideš za snom svojho otca, však?
Nerobím to pre neho.
To si nahováraš. Ale tieto sny o vesmíre otca zničili.
Nezničil ho vesmír.
To ty.
Všetko, čo urobil, urobil pre svoju rodinu.
Pre našu budúcnosť.
Keď si nás opustila, nikdy sa z toho nedostal.
Nikdy som vás neopustila, synak. Vieš to.
Bol som pri tom. Nepamätáš?
Áno, pamätám si, ako som ťa prosila, aby si šiel so mnou.
Chcela si, aby som ho nechal úplne samého? To by som nemohol.
Pravdou je, že ťa už nakazil svojou chorobnou ctižiadostivosťou.
Nedajbože, aby mali ľudia ambície.
Dohodnime sa, že my dvaja sa nikdy nezhodneme, a priateľsky sa rozlúčme.
Nie si môj priateľ. Si môj syn.
Ostaň tu so mnou. So svojimi ľuďmi. Neotáčaj sa im chrbtom.
Pre mladých môžeš toho urobiť tak veľa. Vzhliadajú k tebe.
Harambe, však?
Všetci sa chyťme za ruky a pracujeme spolu pre dobro sveta.
Zo všetkých tvojich klamstiev
je toto to najkrutejšie.
Ale to nič, lebo už viem, akí ľudia sú.
Ak budeš niečo potrebovať,
zavolaj sa toto číslo.
Nechcem tvoje peniaze.
Nikdy som ich nechcela.
Chcem len svojho syna.
Zbohom, mama.
VESMÍRNE STREDISKO MOLLY COBBOVEJ
Rozumiem, ako sa cítite, a ospravedlňujem sa.
Prezident sa len nechal uniesť, to je všetko.
Vážne urazil česť Sovietskeho zväzu.
Vydám stanovisko, aby sme ozrejmili
kľúčovú úlohu Sovietskeho zväzu v tomto objave.
Musíte pochopiť, riaditeľ Hobson,
že aj prezident Korženko čelí nesmiernemu politickému tlaku.
Členovia politbyra na neho tlačia, aby sme šli po asteroide sami.
Irina, viete rovnako ako ja, že ani jeden z nás nemá kapacitu,
aby tú skalu získal sám.
Naozaj dovolíme, aby nám takáto úžasná príležitosť
prešla pomedzi prsty pre jedno malé zakopnutie?
Najlepším krokom vzhľadom na prezidentovo správanie
je vyrokovať novú dohodu,
ktorá špecifikuje, ako si asteroid rozdelíme.
Aký zmysel majú predošlé dohody, ak ich stále rušíme?
Dohoda by upokojila naše politbyro a tiež Ayesov Helios.
Nie som proti stretnutiu,
ale musíme zahrnúť aj ostatné krajiny M-7.
Samozrejme,
a veľmi radi ich privítame tu v Sovietskom zväze.
So všetkou úctou, Irina,
najrozumnejšie by bolo stretnúť sa na neutrálnej pôde,
vzhľadom na podstatu rokovania.
Musím dať Korženkovi znak vašej ľútosti,
ak ho mám nalákať späť k stolu.
Riaditeľ Hobson?
Dobre.
Pohovorím si s prezidentom.
Javi, poď prestrieť stôl.
Ak by sme také veci nerobili, ani by si nebol na svete.
Prestaň, prosím.
Haló.
Ahoj, tu Brandt. M-7 práve ohlásila stretnutie,
aby sme načrtli, koľko kto z asteroidu dostane.
Dobre.
Ďakujem za informáciu.
Stretnutie sa začne budúci týždeň, tak...
- Ale... - ...sa začni pripravovať.
Vtedy už bude Dev na ceste na Mars.
Áno. Zbaľ si teplé veci.
Ideš do Sovietskeho zväzu.
Mama ťa ľúbi, Alex.
Vždy.
NAŠA SLNEČNÁ SÚSTAVA
Bože, chýbaš mi.
Tak veľmi mi chýbaš.
Kiežby som mohla byť s tebou.
Áno. Ale niežeby si ma potrebovala.
Lebo ty si veľmi silná a zvládneš to, Kelly. Zvládneš to.
Si silnejšia než ja.
Silnejšia než my všetci dokopy.
Zvládneš to, dobre?
A budeš najlepšia mama.
Budeš. Stále...
Stále myslím na to, aká si bola vždy starostlivá.
Odkedy sme ťa s ockom spoznali, o každého okolo seba si sa starala.
Aj o ocka a o mňa.
Teším sa na svoje malé vnúča.
Možno...
Možno som už kúpila tapetu a kolísku do detskej izby.
Viem, ale nemôžem si pomôcť.
Ľúbim ťa...
celým svojím srdcom.
Ukážte mi odhady uhlovej rýchlosti asteroidu 2003LC.
To som si myslel.
...to je chyba.
Potrebujeme tvoju reč.
Zay to neprizná, ale chce, aby si bola súčasťou obradu.
Moja mama požehnala moje manželstvo
a on chce, aby si ty požehnala jeho.
Viem, že máš toho veľa.
V správach stále vidíme, aké to je dôležité
a čo všetko musíte urobiť.
Ale je v poriadku na chvíľu od toho odstúpiť.
Niekedy to pomáha.
Nech prídeš s čímkoľvek, bude to skvelé.
Ľúbim ťa.
Courtney, Isaiah,
ja...
kiežby som tam dnes bola s vami.
Veľmi sa z vás teším.
Manželstvo, partnerstvo... Je...
Je to...
Po tomto už nič neostane.
Musím mu to povedať.
Idem s tebou.
Dobre.
Danny?
Vstúpte.
Máš chvíľu, Dev?
Iste.
Veľa som o tom premýšľala a...
Chcem ísť na Mars s tebou.
Naša práca je pre mňa veľmi dôležitá a je dôležité, aby sa urobila správne.
Ale mám podmienku...
chcem si so sebou vziať svojho syna.
Vzhľadom na jeho zdravotné problémy to znie ako šialenstvo, ale vypočuj si ma.
Hovorila som s bývalými kolegami z NASA
a s vojenskými lekármi v Heliose a zhodli sa,
že Alexove problémy so srdcom a pľúcami sa na Marse môžu zlepšiť.
V tretinovej gravitácii bude jeho srdce krv čerpať ľahšie
a vyššia koncentrácia kyslíka na základni vyrovná
jeho nižšiu kapacitu pľúc.
Áno, mesiac dlhá cesta bude náročná,
ale cestovanie vesmírom je bezpečné.
Rutinné.
A ktorý sedemročný chlapec by nechcel zažiť stav beztiaže?
Vo voľnom čase ho budem učiť, takže dostane vzdelanie.
Nebude zasahovať do fungovania základne,
a aj môj otec mi pomôže so starostlivosťou.
Dev, som odhodlaná robiť si svoju prácu, ako najlepšie viem...
ale nemôžem svojho syna opustiť.
Dúfam, že rozumieš.
Samozrejme.
A bude tam vítaný.
Ďakujem.
Miloš, ako sa ti dnes darilo?
Skvelo. Ten nový deodorant ide ako teplé rožky.
Ale vedúci nakladacieho priestoru môže byť problém.
Faiza si myslí, že vie, ako na neho,
ale ako sa hovorí, to je problémom zajtrajška.
Áno. Máš pravdu.
Problém zajtrajška.
S radosťou.
Nechceš si ich spočítať?
V pohode. Určite je to presne.
Napime sa.
Na úspech.
A na teba, Miloš.
Nie.
Na nás.
Vždy.
O čo ide?
Ed...
Dlho som o tom premýšľala,
a myslím, že je načase, aby si odstúpil z leteckej služby.
Prosím?
Bude to tak najlepšie. Rangeru bude veliť niekto iný.
Kto, ty?
Nie. O tom to nie je.
Chcem, aby sa ti doktor pozrel na ruku.
Moju ruku? Prečo?
Ty vieš prečo.
Toto si prehnala, Danielle.
Myslel som, že naše nezhody dáme bokom,
ale to boli len kecy.
Ed, velil si misiám,
leteckým misiám a zároveň tajil potenciálne vážny zdravotný problém.
A to všetko prečo? Nemohol si to nechať tak?
Svoje telo poznám. Viem, ako funguje. Som v poriadku.
O tom nerozhoduješ ty a vieš to.
Klamal si mi. Ako ti mám veriť?
No tak. Vieš, že by som nikdy nikoho neohrozil.
Už si tým nie som taká istá.
Už dávno si mal odísť domov. Byť so svojou dcérou a vnukom.
Preto...
Preto si šla domov tak rýchlo?
Aby si bola s rodinou?
Alebo preto, lebo ty si tá, čo stále uteká?
Váž slová, Ed.
Inak čo?
Už mi ideš pristrihnúť krídla.
Čo bude ďalej?
Vyhostíš ma do kapsule Severnej Kórey?
Dáš mi čítať Bibliu?
- Pojeb sa! - No vidíš.
Pojeb sa!
Tvoje sračky tolerujem už 30 rokov!
Sledujem, ako robíš jedno zlé rozhodnutie za druhým
a myslíš len na seba, akoby si bol boží dar vesmíru.
Mám pre teba novinky, Ed Baldwin.
Si len trápny starec, ktorý nevie, kedy má skončiť.
Hej. Na rozdiel od teba sa nevzdávam.
Nie, Ed. A to už našťastie nie je tvoj problém.
Skončil si.
O čom to, do pekla, hovoríš?
Odvolávam ťa z leteckej pozície
a zbavujem ťa povinností riaditeľa základne.
No tak, Danielle.
Nerob nič, čo budeš ľutovať.
V živote som ľutovala veľa vecí.
Ale toto nebude jedna z nich.
Preklad titulkov: Zuzana Šplhová